31999R1618
L 192/11
JURNALUL OFÍCIAL AL UNIUNII EUROPENE
REGULAMENTUL (CE) NR. 1618/1999 AL COMISIEI
din 23 iulie 1999
privind criteriile de evaluare a calității statisticilor structurale de întreprindere
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE, Euratom) nr. 58/97 al Consiliului din 20 decembrie 1996 privind statisticile structurale de întreprindere (1), astfel cum a fost modificat ultima dată prin Regulamentul (CE, Euratom) nr. 410/98 (2), în special articolul 12 punctul (vi),
(1)
întrucât Regulamentul (CE, Euratom) nr. 58/97 a stabilit un cadru comun pentru elaborarea de statistici comunitare privind structura, activitatea, competitivitatea și rezultatele întreprinderilor în Comunitate;
(2)
întrucât Comisia va înainta Parlamentului European și Consiliului un raport privind aceste statistici, în special privind calitatea acestora și sarcina ce revine întreprinderilor;
(3)
întrucât este necesar ca Comisia să determine criteriile pentru evaluarea calității statisticilor structurale de întreprindere;
(4)
întrucât măsurile prevăzute în prezentul regulament sunt în conformitate cu avizul Comitetului de programul statistic,
ADOPTĂ PREZENTUL REGULAMENT:
Articolul 1
Criteriile pentru evaluarea calității menționate la articolul 7 din Regulamentul (CE, Euratom) nr. 58/97 sunt specificate în anexa la prezentul regulament.
Articolul 2
Prezentul regulament intră în vigoare în cea de-a douăzecea zi după publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 iulie 1999.